जम्मू कश्मीर के अनंतनाग में आतंकवादियों ने छुट्टी पर आए जवान की गोली मारकर की हत्या
जम्मू-कश्मीर के अनंतनाग जिले में शुक्रवार को आतंकवादियों ने टेरिटोरियल आर्मी के जवान की गोली मार कर हत्या कर दी।
श्रीनगर। जम्मू-कश्मीर के अनंतनाग जिले में शुक्रवार को आतंकवादियों ने टेरिटोरियल आर्मी (टीए) के जवान की गोली मार कर हत्या कर दी। गौरतलब है कि, जवान छुट्टियों में अपने घर आया था। ऑन ड्यूटी सैनिक से खौफ खाने वाले आतंकियों ने इससे पहले भी कश्मीर में इस तरह की कायरता दिखाई है। एक पुलिस अधिकारी ने बताया कि आतंकवादियों ने जिले के बिजबेहरा इलाके के गोरीवन में स्थित हवलदार मोहम्मद सलीम अखून के आवास के बाहर उसे गोली कर घायल कर दिया। घायल जवान को अस्पताल पहुंचाया गया, जहां इलाज के दौरान जवान ने दम तोड़ दिया। जवान की पहचान मोहम्मद सलीम (35) पुत्र गुलाम हसन निवासी बिजबिहाड़ा के रूप में हुई है। मोहम्मद सलीम अखून 162 इन्फ्रेंट्री बटालियन टीए (इखवान) में हवलदार थे। वह कश्मीर के बिजेहरा इलाके के रहने वाले थे। उधर, हमलावरों की तलाश में इलाके की घेराबंदी कर अभियान चलाया जा रहा है। आतंकियों ने यह कायराना हरकत ऐसे समय में की है जब आज ही दो मुठभेड़ों में 7 आतंकवादी मारे गए हैं। इनमें आतंकवादी संगठन अंसार गजवातुल हिंद का प्रमुख इम्तियाज अहमद शाह भी शामिल है। शोपियां में हुई मुठभेड़ में 5 जबकि पुलवामा जिले के त्राल इलाके के नौबाग में हुई मुठभेड़ में 2 आतंकवादी मारे गए।पिछले 2 साल में कश्मीर सैनिक जो आतंकवादियों द्वारा मारे गएमिसिंग केस- शाकिर मंजूर 2 अगस्त 2020 से अपने निवास स्थान शोपियां से गायब हैं। आतंकवादियों ने अपहरण कर उसे मारने का दावा किया है।